Ericu950/Stoicheia-meter-silver huggingface dataset:
πρὸς δὲ τοὺς ζητοῦντας , εἰ στεῖρα τίκτει  Σάρραν γὰρ εἰσάγοντες πάλαι στεῖραν οἱ χρησμοὶ νῦν ὅτι γενήσεται μήτηρ ὁμολογοῦσι  , λεκτέον ἐκεῖνο , ὅτι γυνὴ μὲν στεῖρα τίκτειν οὐ πέφυκεν , ὥσπερ οὐ δὲ τυφλὸς βλέπειν οὐ δὲ κωφὸς ἀκούειν , ψυχὴ δ ἡ πρὸς τὰ φαῦλα ἐστειρωμένη καὶ παθῶν ἀμετρίας καὶ κακιῶν ἄγονος μόνη σχεδὸν εὐτοκίᾳ χρῆται , τὰ ἀξιέραστα τίκτουσα , τὸν ἀριθμὸν ἑπτὰ κατὰ τὸ ᾀδόμενον ᾆσμα ὑπὸ τῆς χάριτος , Ἄννης , ἥ φησιν 0 ·
„ στεῖρα ἔτεκεν ἑπτά , ἡ δὲ πολλὴ ἐν τέκνοις ἠσθένησε “  I Reg .
καλεῖ δὲ πολλὴν μὲν τὴν ἐκ μιγάδων καὶ συγκλύδων λογισμῶν συμπεφορημένην διάνοιαν , ἣ διὰ τὸ πλῆθος τῶν περὶ αὐτὴν ὄχλων καὶ θορύβων ἀνήκεστα κακὰ τίκτει , στεῖραν δὲ τὴν μὴ παραδεχομένην θνητὸν ὡς γόνιμον σπόρον , ἀλλὰ τὰς τῶν φαύλων ὁμιλίας καὶ συνουσίας ἀναλίσκουσάν τε καὶ διαφθείρουσαν , περιεχομένην δὲ τῆς ἑβδόμης καὶ τοῦ κατ  αὐτὴν εἰρηνικωτάτου 0 ·
τούτου γὰρ ἐγκύμων τε εἶναι βούλεται καὶ μήτηρ λέγεσθαι .
τοιοῦτον ἦν καὶ τὸ „ ἐξ αὐτῆς “ ·
τὸ δὲ τρίτον , ὃ δὴ „ τέκνον “ ἐλέγετο , νῦν διασκεψώμεθα .
πρῶτον μὲν τοίνυν ἄξιον θαυμάσαι τὸ μὴ πολλὰ τέκνα φάναι δώσειν , ἓν δὲ χαριεῖσθαι μόνον 0 .
ὅτι τὸ καλὸν οὐκ ἐν πλήθει μᾶλλον ἢ δυνάμει πέφυκεν ἐξετάζεσθαι 0 .
μουσικὰ μὲν γάρ , εἰ τύχοι , καὶ γραμματικὰ καὶ γεωμετρικὰ καὶ δίκαια καὶ φρόνιμα καὶ ἀνδρεῖα καὶ σώφρονα πάμπολλά ἐστιν ·
αὐτὸ δὲ τοῦτο τὸ μουσικὸν καὶ γραμματικὸν καὶ γεωμετρικόν , ἔτι δὲ δίκαιον καὶ σῶφρον φρόνιμόν τε καὶ ἀνδρεῖον ἓν αὐτὸ μόνον τὸ ἀνωτάτω , μηδὲν ἰδέας ἀρχετύπου διαφέρον , ἀφ οὗ τὰ πολλὰ καὶ ἀμύθητα ἐκεῖνα διεπλάσθη 0 .
ταῦτα μὲν περὶ τοῦ ἓν φάναι δώσειν 0 ·
νυνὶ δὲ τέκνον εἴρηκεν οὐκ ἀμελῶς οὐ δ ἀπερισκέπτως , ἀλλ ἕνεκα τοῦ παραστῆσαι , ὅτι οὐκ ὀθνεῖον οὐδ  ὑποβολιμαῖον οὐ δ αὖ θετὸν ἢ νόθον , ἀλλὰ γνήσιον καὶ ἀστεῖον  ὅτι οὐκ ὀθνεῖον  ὄντως ἀστῆς ψυχῆς ἔγγονον 0 1 .
παρὰ γὰρ τὸν τόκον τὸ τέκνον εἴρηται πρὸς ἔμφασιν οἰκειότητος , ᾗ φυσικῶς ἁρμόζεται τέκνα γονεῦσιν .
„ Εὐλογήσω “ δέ φησιν „ αὐτήν , καὶ ἔσται εἰς ἔθνη “  Gen .
17 , 16  , δηλῶν ὅτι οὐ μόνον ἡ γενικὴ ἀρετὴ ὡς ἂν εἰς ἔθνη τὰ προσεχέστατα εἴδη τέμνεται καὶ τὰ ὑπὸ τοῖς εἴδεσιν , ἀλλὰ καὶ ὅτι συμβέβηκεν ὡς ζῴων οὕτω καὶ πραγμάτων εἶναι τρόπον τινὰ ἔθνη , οἷς μέγα ὄφελος ἀρετὴν προσεῖναι 0 1 .
τὰ γὰρ ἔρημα καὶ χῆρα φρονήσεως πάντα ἐπιζήμια , καθάπερ οἷς οὐκ ἐπιλάμπει ἥλιος ἐξ ἀνάγκης ζοφερά 0 .
ἀρετῇ μὲν γὰρ γεωπόνος ἄμεινον φυτῶν ἐπιμελεῖται , ἀρετῇ δὲ καὶ ἡνίοχος ἅρμα ἐν ἱπποδρομίαις ἄπταιστον ἐλαύνει , ἀρετῇ δὲ καὶ κυβερνήτης  οἰακονόμος  οἰακονομεῖ κατὰ πλοῦν τὸ σκάφος 0 .
ἀρετὴ καὶ οἰκίας καὶ πόλιν καὶ χώραν βέλτιον οἰκεῖσθαι παρεσκεύασεν , οἰκονομικούς , πολιτικούς , κοινωνικοὺς ἄνδρας δημιουργοῦσα .
ἀρετὴ καὶ νόμους ἀρίστους εἰσηγήσατο καὶ τὰ εἰρήνης κατεβάλετο πανταχοῦ σπέρματα ·
ἐπεὶ καὶ ὑπὸ τῆς ἐναντίας ἕξεως πέφυκε γίνεσθαι τ ἀναντία , πόλεμος , ἀνομία , κακοπολιτεῖαι , συγχύσεις , δύσπλοιαι , περιτροπαί , ἡ ἐν ταῖς ἐπιστήμαις ἀργαλεωτάτη νόσος , πανουργία , ἀφ ἧς ἀντὶ τεχνῶν κακοτεχνίαι προσερρήθησαν .
ἀναγκαίως οὖν εἰς ἔθνη χωρήσει ἡ ἀρετή , ζῴων ὁμοῦ καὶ πραγμάτων μεγάλα καὶ ἀθρόα συστήματα , ἐπὶ τῇ τῶν δεχομένων ὠφελείᾳ .
λέγεται δὲ ἑξῆς , ὅτι „ καὶ βασιλεῖς ἐθνῶν ἐξ αὐτῆς ἔσονται “  ibid .
οὓς γὰρ κυοφορεῖ καὶ ἀποτίκτει , πάντες εἰσὶν ἡγεμόνες , οὐ κλήρῳ , πράγματι ἀβεβαίῳ , καὶ χειροτονίᾳ ἐμμίσθων τὰ πολλὰ ἀνθρώπων πρὸς ὀλίγον χρόνον αἱρεθέντες , ἀλλ ὑπὸ φύσεως εἰς ἀεὶ κατασταθέντες αὐτῆς .
οὗτος δ οὐκ ἐμὸς μῦθος , ἀλλὰ χρησμῶν τῶν ἱερωτάτων ἐστίν , ἐν οἷς εἰσάγονταί τινες λέγοντες τῷ Ἀβραάμ ·
„ βασιλεὺς παρὰ θεοῦ εἶ σὺ ἐν ἡμῖν “  Gen .
23 , 6  , οὐ τὰς ὕλας ἐξετάσαντες ,  τίνες γὰρ ἦσαν ἀνδρὶ μετανάστῃ καὶ μη δὲ πόλιν οἰκοῦντι , πολλὴν δὲ καὶ ἐρήμην καὶ ἄβατον ἀλωμένῳ γῆν ;
ἀλλὰ τὴν ἐν τῇ διανοίᾳ βασιλικὴν ἕξιν κατανοήσαντες , ὥστ  ἀνομολογῆσαι κατὰ Μωυσῆν μόνον τὸν σοφὸν βασιλέα 0 .
καὶ γὰρ ὄντως ὁ μὲν φρόνιμος ἡγεμὼν ἀφρόνων ἐστὶν εἰδὼς ἃ χρὴ ποιεῖν τε καὶ ἃ μή , ὁ δὲ σώφρων ἀκολάστων τὰ περὶ τὰς αἱρέσεις καὶ φυγὰς ἠκριβωκὼς οὐκ ἀμελῶς , δειλῶν δὲ ὁ ἀνδρεῖος ἃ δεῖ ὑπομένειν καὶ ἃ μὴ σαφῶς ἐκμαθών , ἀδίκων δὲ ὁ δίκαιος ἰσότητος ἐν τοῖς ἀπονεμητέοις ἀρρεποῦς στοχαζόμενος , ὁ δ ὅσιος ἀνοσίων  ἐν  ἀρίσταις ὑπολήψεσι ταῖς περὶ θεοῦ κατεσχημένος 0 1 2 .
ταύταις εἰκὸς ἦν ταῖς ὑποσχέσεσι τὸν νοῦν ἐκφυσηθέντα μετέωρον ἀρθῆναι .
ὁ δὲ πρὸς ἔλεγχον ἡμῶν , οἳ καὶ ἐπὶ τοῖς μικροτάτοις εἰώθαμεν ὑψαυχενεῖν , πίπτει καὶ εὐθὺς γελᾷ  Gen .
17 , 17  τὸν ψυχῆς γέλωτα , σκυθρωπάζων μὲν τῷ προσώπῳ , μειδιῶν δὲ τῇ διανοίᾳ , πολλῆς καὶ ἀκράτου χαρᾶς εἰσοικισαμένης .
ἀμφότερα δὲ κατὰ τὸν αὐτὸν χρόνον συμβαίνει τῷ μείζονα ἐλπίδος ἀγαθὰ κληρονομοῦντι σοφῷ , γελᾶν τε καὶ πίπτειν ·
τὸ μὲν εἰς πίστιν τοῦ μὴ μεγαλαυχεῖν διὰ κατάγνωσιν τῆς θνητῆς οὐδενείας , τὸ δ εἰς εὐσεβείας βεβαίωσιν διὰ τὸ μόνον χαρίτων καὶ ἀγαθῶν νομίζειν τὸν θεὸν αἴτιον 0 1 .
πιπτέτω μὲν δὴ καὶ σκυθρωπαζέτω γένεσις , φυσικῶς  ἀνίδρυτός τε γὰρ καὶ ἐπίλυπος ἐξ ἑαυτῆς ἐστιν  , ἀνιστάσθω δὲ ὑπὸ θεοῦ καὶ γελάτω ·
τὸ γὰρ ἔρεισμα αὐτῆς καὶ ἡ χαρὰ μόνος οὗτός ἐστιν .
εἰκότως δ ἂν ἀπορήσειέ τις , πῶς ἐνδέχεται γελᾶν τινα , μήπω γέλωτος εἰς τὴν καθ  ἡμᾶς γένεσιν ἐλθόντος ·
ὁ γὰρ Ἰσαάκ ἐστι γέλως , ὃς κατὰ τὴν παροῦσαν σκέψιν οὔπω γεγένηται .
ὥσπερ γὰρ οὔ τε βλέπειν χωρὶς ὀφθαλμῶν οὔ τ ἀκούειν χωρὶς ὤτων οὔ τε δίχα μυκτήρων ὀσφραίνεσθαι οὐ δ αὖ ταῖς ἄλλαις αἰσθήσεσιν ἄνευ τῶν κατ αὐτὰς ὀργάνων χρῆσθαι οὔ τε καταλαμβάνειν δίχα λογισμοῦ , οὕτως οὐ δὲ γελᾶν εἰκὸς ἦν , εἰ μὴ γέλως ἐδεδημιούργητο 0 .
πολλὰ ἡ φύσις τῶν μελλόντων γίνεσθαι διά τινων συμβόλων προμηνύει .
ἢ τὸν νεοττὸν οὐχ ὁρᾷς , ὅς , πρὶν ἀέρι ἐπινήχεσθαι , πτερύσσεσθαι καὶ τοὺς ταρσοὺς διασείειν φιλεῖ , τὴν ἐλπίδα τοῦ πέτεσθαι δυνήσεσθαι προευαγγελιζόμενος ;
ἀμνὸν δ ἢ χίμαρον ἢ βοῦν ἔτι νεογνὸν οὐκ εἶδες , μήπω τῶν κεράτων ἐκπεφυκότων , ὁπότε διερεθίζει τις , ἀντιβεβηκότα καὶ τοῖς μέρεσιν ἐκείνοις ὁρμῶντα πρὸς ἄμυναν , ἐξ ὧν ἡ φύσις τὰ ἀμυντήρια ὅπλα ἀναδίδωσιν ;
ἔν γε μὴν ταῖς θηριομαχίαις οὐκ εὐθὺς οἱ ταῦροι τοὺς ἀντιτεταγμένους ἀναπείρουσιν , ἀλλ εὖ μάλα διαβάντες καὶ μετρίως τὸν αὐχένα χαλάσαντες καὶ θάτερον ἐκκλίναντες καὶ ταυρωπὸν ὄντως ἀποβλεψάμενοι τηνικαῦτα ἐπίασιν , ἔργου ἑξόμενοι .
τὸ δὲ γινόμενον ὄρουσιν ἐκάλεσαν , οἷς ὀνοματοποιεῖν ἔθος , ὁρμήν τινα πρὸ ὁρμῆς ὑπάρχουσαν 0 .
ὅμοιον δή τι καὶ ἡ ψυχὴ τὰ πολλὰ πάσχει ·
ἐλπιζομένου γὰρ τ ἀγαθοῦ προγήθει , ὡς τρόπον τινα χαίρειν πρὸ χαρᾶς καὶ εὐφραίνεσθαι πρὸ εὐφροσύνης 0 .
εἰκάσαι δ ἄν τις αὐτὸ καὶ τῷ περὶ τὰ φυτὰ συμβαίνοντι ·
καὶ γὰρ ταῦτα , ὁπότε μέλλοι καρποφορεῖν , προβλαστάνει καὶ προανθεῖ καὶ χλοηφορεῖ .
τὴν ἡμερίδα ἄμπελον ἴδε , ὡς ὑπὸ φύσεως τεθαυματούργηται , κληματίσιν , ἕλιξι , μοσχεύμασι , πετάλοις , οἰνάροις , ἃ φωνὴν μονον οὐκ ἀφιέντα μηνύει τὴν ἐπὶ τῷ μέλλοντι καρπῷ τοῦ δένδρου χαράν .
καὶ ἡ ἡμέρα μέντοι προγελᾷ πρὸς βαθὺν ὄρθρον μέλλοντος ἀνίσχειν ἡλίου ·
αὐγὴ γὰρ αὐγῆς ἄγγελος καὶ φῶς φωτὸς ἀμυδρότερον τηλαυγεστέρου προεξέρχεται .
ἥκοντι μὲν οὖν ἤδη τῷ ἀγαθῷ συνομαρτεῖ χαρά , προσδοκωμένῳ δὲ ἐλπίς 0 1 ·
ἀφικομένῳ μὲν γὰρ χαίρομεν , μέλλοντος δὲ ἐλπίζομεν , καθάπερ καὶ ἐπὶ τῶν ἐναντίων ἔχειν συμβέβηκεν ·
ἡ μὲν γὰρ παρουσία τοῦ κακοῦ λύπην , ἡ δὲ προσδοκία φόβον ἐγέννησεν 0 .
φόβος δὲ ἄρα ἦν οὐδὲν ἢ λύπη πρὸ λύπης , ὥσπερ ἐλπὶς χαρὰ πρὸ χαρᾶς 0 1 ·
ὃ γάρ , οἶμαι , πρὸς λύπην φόβος , τοῦτο πρὸς χαρὰν ἐλπίς 0 1 .
σημεῖα δὲ τοῦ λεγομένου καὶ αἰσθήσεις ἐναργῆ περιφέρουσι ·
γεύσεως γὰρ ὄσφρησις προκαθημένη τὰ πρὸς ἐδωδὴν καὶ πόσιν σχεδὸν ἅπαντα προδικάζει ·
ἀφ οὗ καὶ προγευστρίδα αὐτὴν ἐκάλεσαν εἰς τὴν ἐνάργειαν ἀπιδόντες εὐθυβόλως ἔνιοι .
πέφυκε δὲ καὶ ἡ ἐλπὶς ὡσανεὶ τοῦ μέλλοντος ἀγαθοῦ προγεύεσθαι καὶ διασυνιστάνειν αὐτὸ ψυχῇ τῇ βεβαίως κτησομένῃ .
κ ἀν ταῖς ὁδοιπορίαις μέντοι πεινήσας τις καὶ διψήσας , πηγὰς ἐξαίφνης ἰδὼν ἢ δένδρα παντοῖα ἡμέροις βρίθοντα καρποῖς , μήπω φαγὼν ἢ πιών , ἀλλὰ μη δ ἀρυσάμενος ἢ δρεψάμενος ἐλπίδι τῆς ἀπολαύσεως προπληροῦται .
εἶτ οἰόμεθα ταῖς μὲν τοῦ σώματος τροφαῖς καὶ πρὸ τῆς χρήσεως ἑστιᾶσθαι δύνασθαι , τὰς δὲ τῆς διανοίας οὐχ ἱκανὰς εἶναι καὶ ὁπότε μέλλοιεν ἑστιᾶν προευφραίνειν ;
ἐγέλασεν οὖν εἰκότως μήπω δοκοῦντος ἐν τῷ θνητῷ γένει σπαρῆναι τοῦ γέλωτος ·
καὶ οὐ μόνον αὐτός , ἀλλὰ καὶ ἡ γυνὴ γελᾷ .
λέγεται γὰρ αὖθις · "
ἐγέλασε δὲ Σάρρα ἐν ἑαυτῇ λέγουσα ·
οὔπω μέν μοι γέγονεν ἕως τοῦ νῦν “  Gen .
18 , 12  ἄνευ μελέτης ἀπαυτοματίζον ἀγαθόν ·
ὁ δ  ὑποσχόμενος „ κύριός μου καὶ πρεσβύτερος “  ibid . 0
πάσης γενέσεώς ἐστιν , ᾧ πιστεύειν ἀναγκαῖον 0 .
ἅμα μέντοι καὶ ἀναδιδάσκει , ὅτι ἥ τ ἀρετὴ χαρτόν ἐστι φύσει καὶ ὁ ἔχων αὐτὴν αἰεὶ γέγηθε , καὶ τ οὐναντίον ὅτι ἥ τε κακία λυπηρὸν καὶ ὁ ἔχων ὀδυνηρότατος 0 1 .
ἔτι νῦν θαυμάζομεν τῶν φιλοσόφων τοὺς λέγοντας τὴν ἀρετὴν εὐπάθειαν εἶναι ;
ἰδοὺ γὰρ Μωυσῆς χορηγὸς ἀνεύρηται τοῦ σοφοῦ τούτου δόγματος , χαίροντα καὶ γελῶντα παραγαγὼν τὸν ἀστεῖον ·
ἀλλαχόθι δὲ οὐκ αὐτὸν μόνον , ἀλλὰ καὶ τοὺς εἰς τ αὐτὸν ἀφικνουμένους αὐτῷ . 0 "
ἰδὼν γάρ σε “ φησί „ χαρήσεται ἐν αὐτῷ “  Exod .
4 , 14  , ὡς τῆς τοῦ σπουδαίου προσόψεως αὐτὸ μόνον ἱκανῆς οὔσης ἀναπληρῶσαι τὴν διάνοιαν εὐφροσύνης , ἀποφορτισαμένην τὸ ἀπεχθέστατον ψυχῆς κακῶν , λύπην 0 .
φαύλῳ δ οὐδενὶ χαίρειν ἐφεῖται , καθάπερ καὶ ἐν προφητικαῖς ᾄδεται ῥήσεσι ·
„ χαίρειν οὐκ ἔστι τοῖς ἀσεβέσιν , εἶπεν ὁ θεός “  Ies .
λόγος γὰρ ὄντως καὶ χρησμός ἐστι θεῖος , σκυθρωπὸν καὶ ἐπίλυπον καὶ μεστὸν βαρυδαιμονίας εἶναι τὸν παντὸς μοχθηροῦ βίον , κ ἂν προσποιῆται τῷ προσώπῳ μειδιᾶν .
οὐ γὰρ τοὺς Αἰγυπτίους χαίρειν ἂν εἴποιμι πρὸς ἀλήθειαν , ἡνίκα τοὺς ἀδελφοὺς Ἰωσὴφ ἥκοντας ἤκουσαν , ἀλλ ἐπιμορφάζειν καθυποκρινομένους τὸ δοκεῖν .
οὐδενὶ γὰρ ἐπιστὰς ἔλεγχος ἀφρόνων δι ἡδονῆς ἐστιν , ὥσπερ οὐ δ ἰατρὸς ἀκρατεῖ νοσοῦντι 0 .
πόνος μὲν γὰρ τοῖς συμφέρουσι , ῥᾳστώνη δὲ τοῖς βλαβεροῖς ἕπεται 0 ·
πόνου δὲ ῥᾳστώνην προκρίναντες εἰκότως τοῖς τὰ συμφέροντα εἰσηγουμένοις ἀπεχθάνονται .
ἐπειδὰν οὖν ἀκούσῃς ὅτι „ ἐχάρη Φαραὼ καὶ ἡ θεραπεία αὐτοῦ “  Gen 0 .
45 , 16  διὰ τὴν τῶν ἀδελφῶν Ἰωσὴφ ἄφιξιν , μὴ νόμιζε πρὸς ἀλήθειαν ἥδεσθαι , εἰ μὴ κατ ἐκεῖνο ἴσως , ὅτι προσδοκῶσιν αὐτὸν μεταβαλεῖν ἀπὸ τῶν ψυχῆς ἀγαθῶν , οἷς συνετράφη , πρὸς τὰς τοῦ σώματος ἀνηνύτους ἐπιθυμίας , τὸ ἀρχαῖον καὶ προγονικὸν ἀρετῆς συγγενοῦς νόμισμα παρακόψαντα 0 .
τοιαῦτα δ ἐλπίσας ὁ φιλήδονος νοῦς αὔταρκες οὐχ ὑπολαμβάνει τοὺς νεωτέρους καὶ ἄρτι πρὸς τὰ σωφροσύνης γυμνάσια φοιτῶντας ἐπιθυμιῶν δελέασιν ἀγκιστρεύσασθαι , ἀλλὰ δεινὸν ἐνόμισεν εἶναι , εἰ μὴ καὶ τὸν πρεσβύτερον ὑπάξεται λόγον , οὗ τὰ λυττῶντα πάθη παρήβηκε .
λέγει γὰρ αὖ τὰς ζημίας ὡς ὠφελείας προτείνων ·
„ παραλαβόντες τὸν πατέρα καὶ τὰ ὑπάρχοντα ὑμῶν ἥκετε πρὸς μέ “  ibid .
18  ἐπ  Αἰγύπτου καὶ τοῦ φοβεροῦ τούτου βασιλέως , ὃς καὶ τὰ πατρῷα ἡμῶν καὶ τὰ ὄντως ὑπάρχοντα ἀγαθὰ ἔξω προεληλυθότα τοῦ σώματος  φύσει γάρ ἐστιν ἐλεύθερα  ἀντισπᾷ βιαζόμενος δεσμωτηρίῳ πάνυ πικρῷ παραδοῦναι , καταστήσας εἱρκτοφύλακα , ὥς φησι τὸ λόγιον , Πεντεφρῆ τὸν σπάδοντα καὶ ἀρχιμάγειρον  Gen .
39 , 1  σπάνει κεχρημένον τῶν καλῶν καὶ τὰ γεννητικὰ τῆς ψυχῆς ἐκτετμημένον , ἔτι δὲ σπείρειν καὶ φυτεύειν τι τῶν κατὰ παιδείαν ἀδυνατοῦντα , μαγείρου τρόπον κτείνοντα τὰ ζῶντα καὶ κατὰ μέρη καὶ κατὰ μέλη κόπτοντα καὶ διαιροῦντα καὶ ἐν ἀψύχοις καὶ νεκροῖς καλινδούμενον οὐ σώμασι μᾶλλον ἢ πράγμασι καὶ ταῖς περιέργοις παραρτύσεσιν ἀνεγείροντα καὶ ἀνερεθίζοντα τὰς τῶν ἀνηνύτων παθῶν ὁρμάς , ἃς εἰκὸς ἦν τιθασεύοντα πραΰναι 0 .
ὁ δὲ καὶ „ δώσω “ φησίν „ ὑμῖν πάντων τῶν ἀγαθῶν Αἰγύπτου , καὶ φάγεσθε τὸν μυελὸν τῆς γῆς “  Gen .
ἀλλ ἐροῦμεν αὐτῷ ·
σώματος ἀγαθὸν οὐ προσιέμεθα οἱ τὰ ψυχῆς ἰδόντες ·
ἱκανὸς γὰρ ὁ τριπόθητος ἐκείνων ἵμερος ἐντακεὶς πάντων ὅσα τῇ σαρκὶ φίλα λήθην ἐργάσασθαι 0 .
τοιαύτη μέν τις ἡ ψευδώνυμος χαρὰ τῶν ἀφρόνων , ἡ δὲ ἀληθὴς πρότερον εἴρηται , μόνοις ἀστείοις ἐφαρμόζουσα 0 .
„ πεσὼν οὖν ἐγέλασεν “  Gen .
17 , 17  , οὐκ ἀπὸ θεοῦ πεσών , ἀλλ ἀφ  ἑαυτοῦ ·
ἔστη μὲν γὰρ περὶ τὸν ἄτρεπτον , ἔπεσε δὲ ἀπὸ τῆς ἰδίας οἰήσεως .
διὸ καὶ τοῦ μὲν δοκησισόφου καταβληθέντος φρονήματος , ἀνεγερθέντος δὲ τοῦ φιλοθέου καὶ περὶ τὸν ἀκλινῆ μόνον ἱδρυθέντος , γελάσας εὐθὺς „ εἶπε τῇ διανοίᾳ ·
εἰ τῷ ἑκατονταετεῖ γενήσεται , καὶ ἡ Σάρρα ἐνενήκοντα ἐτῶν οὖσα τέξεται “  ibid .
μὴ μέν τοι νομίσῃς , ὦ γενναῖε , τὸ „ εἰπεῖν “ οὐχὶ τῷ στόματι , ἀλλὰ „ τῇ διανοίᾳ “ προσκεῖσθαι παρέργως , ἀλλὰ καὶ πάνυ ἐξητασμένως .
ὅτι ἔοικε διὰ τοῦ φάσκειν „ εἰ τῷ ἑκατονταετεῖ γενήσεται “ περὶ τῆς Ἰσαὰκ ἐνδοιάσαι γενέσεως , ἐφ ᾗ πρότερον ἐλέγετο πιστεῦσαι , ὡς ἐδήλου τὸ χρησθὲν πρὸ μικροῦ τόδε ·
„ οὐ κληρονομήσει σε οὗτος , ἀλλ ὃς ἐξελεύσεται ἐκ σοῦ “ ·
εἶτ εὐθὺς εἶπεν ·
„ ἐπίστευσε δὲ Ἀβραὰμ τῷ θεῷ , καὶ ἐλογίσθη αὐτῷ εἰς δικαιοσύνην “  Gen .
ἐπειδὴ τοίνυν ἀκόλουθον οὐκ ἦν ἐνδοιάσαι τῷ πεπιστευκότι , πεποίηκε τὸν ἐνδοιασμὸν οὐ πολυχρόνιον , μηκυνόμενον μέχρι γλώττης καὶ στόματος , ἀλλ αὐτοῦ περὶ τὴν ὀξυκίνητον διάνοιαν ἱστάμενον .
„ τῇ γὰρ διανοίᾳ “ φησίν „ εἶπεν , “ ἣν τῶν εἰς ποδώκειαν ἐπαινουμένων οὐδὲν ἂν ἰσχύσαι παραδραμεῖν , ἐπεὶ καὶ τὰς πτηνὰς φύσεις ἁπάσας ἔφθακεν .
ἀφ  οὗ μοι δοκεῖ καὶ τῶν παρ Ἕλλησι ποιητῶν ὁ δοκιμώτατος „ ὡς εἰ πτερὸν ἠὲ νόημα “ φάναι , δηλῶν τὸ τῆς ὀξύτητος τάχος , κατ ἐπίτασιν ὕστερον τοῦ πτεροῦ τὸ νόημα θείς 0 .
ἐπὶ πολλὰ γὰρ ἡ διάνοια ἐν τ αὐτῷ πράγματα ὁμοῦ καὶ σώματα στείχει μετὰ ἀλέκτου φορᾶς , καὶ ἐπὶ τὰ γῆς καὶ θαλάττης αὐτίκα πέρατα φθάνει συναιροῦσα καὶ τέμνουσα τὰ ἀπειρομεγέθη διαστήματα ·
κατὰ δὲ τὸν αὐτὸν χρόνον τοσοῦτον ἀπὸ γῆς ἀναπηδᾷ , ὡς δι ἀέρος εἰς αἰθέρα ἀνέρχεσθαι καὶ μόλις περὶ τὴν ἐσχάτην τῶν ἀπλανῶν ἁψῖδα ἵστασθαι .
τὸ γὰρ ἔνθερμον καὶ διάπυρον ἠρεμεῖν αὐτὴν οὐκ ἐᾷ ·
διὸ πολλὰ ὑπερβάλλουσα καὶ τοῦ παντὸς αἰσθητοῦ τούτου ὅρου ἔξω φέρεται πρὸς τὸν ἐκ τῶν ἰδεῶν παγέντα συγγενικῶς .
γέγονεν οὖν περὶ τὸν ἀστεῖον ἡ τροπὴ βραχεῖα , ἄτομος , ἀμερής , οὐκ αἰσθητή , νοητὴ δὲ μόνον , τρόπον τινὰ ἄχρονος .
ἀλλ ἴσως ἄν τις εἴποι ·
τί οὖν γε , ὅτι πεπιστευκὼς ἴχνος ἢ σκιὰν ἢ αὔραν ἀπιστίας δέχεται τὸ παράπαν 0 ;
οὗτος δὲ οὐδὲν ἕτερόν μοι βούλεσθαι δοκεῖ ἢ τὸν γενόμενον ἀποφαίνειν ἀγένητον καὶ τὸν θνητὸν ἀθάνατον καὶ τὸν φθαρτὸν ἄφθαρτον καὶ τὸν ἄνθρωπον , εἰ θέμις εἰπεῖν , θεόν 0 1 2 .
τὴν γὰρ πίστιν , ἧς ἔλαχεν ἄνθρωπος , οὕτω βέβαιόν φησι δεῖν εἶναι , ὡς μηδὲν διαφέρειν τῆς περὶ τὸ ὄν , τῆς ἀρτίου καὶ περὶ πάντα πλήρους .
λέγει γὰρ Μωυσῆς ἐν ᾠδῇ τῇ μείζονι ·
„ θεὸς πιστός , καὶ οὐκ ἔστιν ἀδικία ἐν αὐτῷ “  Deut 0 .
πολλὴ δὲ ἄγνοια νομίζειν , τὰς θεοῦ ἀρετὰς τὰς ἀρρεπεῖς καὶ παγιωτάτας χωρῆσαι ψυχὴν ἀνθρώπου δύνασθαι 0 ·
ἀγαπητὸν γὰρ εἰκόνας αὐτῶν κτήσασθαι δυνηθῆναι , πολλοῖς καὶ μεγάλοις ἀριθμοῖς τῶν ἀρχετύπων ἐλαττουμένας 0 ·
ἀκράτους μὲν γὰρ ἀναγκαῖον εἶναι τὰς θεοῦ ἀρετάς , ἐπειδὴ καὶ ὁ θεὸς οὐ σύγκριμα , φύσις ὢν ἁπλῆ , κεκραμένας δὲ τὰς τῶν ἀνθρώπων , ἐπειδὴ καὶ ἡμεῖς γεγόναμεν κράματα , θείου καὶ θνητοῦ συγκερασθέντων καὶ κατὰ τοὺς τῆς τελείας μουσικῆς λόγους ἁρμοσθέντων 0 1 ·
τὸ δ ἐκ πλειόνων συνεστὼς φυσικὰς πρὸς ἕκαστον τῶν μερῶν ἀνθολκὰς ἔχει .
εὐδαίμων δ  ὅτῳ ἐξεγένετο τὸν πλείω τοῦ βίου χρόνον πρὸς τὴν ἀμείνω καὶ θειοτέραν μοῖραν ταλαντεύειν 0 ·
ἅπαντα γὰρ τὸν αἰῶνα ἀμήχανον , ἐπεὶ καὶ τὸ ἀντίπαλον θνητὸν ἄχθος ἔστιν ὅτε ἀντέρρεψε καὶ ἐφεδρεῦσαν ἐκαιροφυλάκησε τὰς ἀκαιρίας τοῦ λογισμοῦ , ὡς ἀντιβιάσασθαι 0 .
„ πεπίστευκεν οὖν Ἀβραὰμ τῷ θεῷ “  Gen .
15 , 6  , ἀλλ ὡς ἄνθρωπος πεπίστευκεν , ἵνα τὸ ἴδιον τοῦ θνητοῦ γνῷς καὶ μάθῃς οὐκ ἄλλως αὐτῷ γενέσθαι , εἰ μὴ ἐκ φύσεως , τὴν τροπήν 0 1 .
ἀλλ εἰ βραχεῖα καὶ ἀκαρὴς γέγονεν , ἄξιον εὐχαριστεῖν 0 ·
πολλοὶ γὰρ ἕτεροι τῇ ῥύμῃ καὶ φορᾷ κατακλυσθέντες καὶ τῇ βίᾳ εἰσάπαν ἠφανίσθησαν .
οὐκ ἔστι γάρ , ὦ γενναῖε , κατὰ τὸν ἱερώτατον Μωυσῆν ἀρτίπους ἡ ἐν θνητῷ σώματι ἀρετή , ἀλλὰ παραπλήσιόν τι πάσχουσα νάρκῃ , μικρὸν ὅσον ὑποχωλαίνουσα 0 .
„ ἐνάρκησε “ γάρ φησι „ τὸ πλάτος τοῦ μηροῦ , ᾧ καὶ ἐπέσκαζεν “  Gen .
ἴσως δ ἂν τῶν εὐθαρσεστέρων εἴποι τις παρελθών , ὅτι οὐ δὲ ἀπιστοῦντός ἐστιν ἡ προφορά , ἀλλ εὐχομένου , ἵν  , εἰ μέλλοι τῶν εὐπαθειῶν ἡ ἀρίστη γεννᾶσθαι , χαρά , μὴ ἑτέροις ἀριθμοῖς μᾶλλον ἢ τοῖς ἐνενήκοντα καὶ ἑκατὸν τεχθῇ  Gen 0 .
17 , 17  , ἵνα τὸ τέλειον ἀγαθὸν τελείοις ἀριθμοῖς εἰς γένεσιν ἔλθῃ .
τέλειοι δ οἱ λεχθέντες ἀριθμοί , καὶ μάλιστα κατὰ τὰς ἱερωτάτας ἀναγραφάς 0 .
ἴδωμεν δ αὐτῶν ἑκάτερον ·
σὴμ εὐθέως μέν , ὁ υἱὸς τοῦ δικαίου Νῶε , πρόγονος δὲ τοῦ ὁρατικοῦ γένους , „ ἑκατὸν ἐτῶν εἶναι λέγεται , ἡνίκα ἐγέννησε τὸν Ἀρφαξάτ “  Gen .
11 , 10  , ὃς ἑρμηνεύεται συνετάραξε ταλαιπωρίαν ·
καλόν γε ἔγγονον ψυχῆς κλονεῖν καὶ συγχεῖν καὶ διαφθείρειν τὴν ταλαίπωρον καὶ γέμουσαν κακῶν ἀδικίαν 0 .
ἀλλὰ καὶ „ Ἀβραὰμ ἄρουραν φυτεύει “  Gen .
21 , 33  χρώμενος ἑκατοστῷ λόγῳ πρὸς ἀναμέτρησιν τοῦ χωρίου , καὶ Ἰσαὰκ „ ἑκατοστεύουσαν εὑρίσκει κριθήν “  Gen .
καὶ τὴν αὐλὴν τῆς ἱερᾶς σκηνῆς Μωυσῆς κατασκευάζει πήχεσιν ἑκατόν  Exod .
27 , 9  , τὸ πρὸς ἀνατολὰς καὶ δύσεις ἐκμετρούμενος διάστημα .
ἔστι δὲ καὶ ἀπαρχῆς ἀπαρχὴ ὁ ἑκατοστὸς λόγος , ὃν Λευῖται τοῖς ἱερωμένοις ἀπάρχονται  Num .
λαβοῦσι γὰρ αὐτοῖς τὰς δεκάτας παρὰ τοῦ ἔθνους διείρηται καθάπερ ἀπὸ κτημάτων οἰκείων τοῖς ἱερεῦσι διδόναι ὡς δεκάτην λόγων ἱεράν 0 .
πολλὰ δ ἄν τις καὶ ἄλλα σκοπῶν εὕροι πρὸς ἔπαινον τοῦ λεχθέντος ἀριθμοῦ τοῖς νόμοις ἐμφερόμενα , πρὸς δὲ τὸ παρὸν διεξαρκεῖ τὰ εἰρημένα .
ἀλλ ἐὰν τῶν ἑκατὸν ἀφέλῃς δεκάτην ἱερὰν ἀπαρχὴν τῷ τῆς ψυχῆς φέροντι καὶ αὔξοντι καὶ πληροῦντι καρποὺς θεῷ , ἕτερον ἀριθμὸν τέλειον τὸν ἐνενήκοντα ἀπολείψεις .
πῶς γὰρ οὐ τέλειος , μεθόριος ὢν πρώτης καὶ δεκάτης , καθ ὃν διακρίνεται τὰ ἅγια τῶν ἁγίων τρόπον καταπετάσματος τοῦ μέσου  Exod 0 .
26 , 33  , ᾧ τὰ ὁμογενῆ διαστέλλεται κατὰ τὰς ἐν τοῖς εἴδεσι τομάς .
ὁ μὲν οὖν ἀστεῖος ἐλάλει τῇ διανοίᾳ τὰ ἀστεῖα ὄντως , ὁ δὲ φαῦλος ἑρμηνεύει ἔστιν ὅτε παγκάλως τὰ καλά , πράττει δὲ αἰσχρῶς τὰ αἴσχιστα , καθάπερ καὶ Συχὲμ ὁ ἔγγονος ἀνοίας 0 .
ἐμὼρ γάρ ἐστι πατρός , ὃς μεταληφθεὶς ὄνος καλεῖται , αὐτὸς δὲ ἑρμηνευθείς ἐστιν ὦμος , πόνου σύμβολον .
ἄθλιος δὲ καὶ ταλαιπωρίας μεστὸς πόνος , ὃν ἄνοια γεννᾷ , ὥσπερ ὠφέλιμος , ᾧ συγγενὴς ἀγχίνοια 0 1 .
φασὶ γοῦν οἱ χρησμοὶ ὅτι " ἐλάλησε κατὰ τὴν διάνοιαν τῆς παρθένου “ ταπεινώσας αὐτὴν πρότερον ὁ Συχέμ  Gen .
ἆρ οὐκ ἐξητασμένως ἐλέχθη τὸ " ἐλάλησε κατὰ τὴν διάνοιαν τῆς παρθένου “ , μονονοὺκ εἰς δήλωσιν τοῦ τ ἀναντία οἷς εἶπεν εἰργασμένου ;
δεῖνα γάρ ἐστιν ἡ ἀδέκαστος κρίσις , ἡ πάρεδρος θεοῦ δίκη , ἡ ἀειπάρθενος ·
ἑρμηνεύεται γὰρ ἑκάτερον Δεῖνα , κρίσις ἢ δίκη .
ταύτην οἱ ἐπιχειροῦντες ἄφρονες διαφθείρειν διὰ τῶν καθ ἑκάστην ἡμέραν βουλευμάτων καὶ ἐπιτηδευμάτων εὐπρεπείᾳ λόγου διαδιδράσκουσι τὸν ἔλεγχον .
χρὴ γοῦν αὐτοὺς ἢ ἀκόλουθα τοῖς λεγομένοις πράττειν ἢ ἀδικοῦντας ἡσυχάζειν ·
ἥμισυ γάρ , φασί , κακοῦ ἡσυχία 0 ·
καθὰ καὶ Μωυσῆς ἐπιτιμῶν τῷ πρεσβείων μὲν ἀξιώσαντι γένεσιν , δευτερείων δὲ τὸν ἄφθαρτον θεόν φησιν 0 ·
„ ἥμαρτες , ἡσύχασον “  Gen .
τὸ γὰρ ἐκτραγῳδεῖν καὶ ἐπικομπάζειν τὰ κακὰ διπλοῦν ἁμάρτημα 0 .
σχεδὸν δ οἱ πολλοὶ πεπόνθασι τοῦτο ·
λέγουσι μὲν γὰρ ἀεὶ τῇ παρθένῳ ἀρετῇ τὰ φίλα καὶ δίκαια , καιρὸν δ οὐδένα παριᾶσιν , ἐν ᾧ δυνηθέντες αὐτὴν οὐχ ὑβριοῦσι καὶ κακώσουσι .
ποία γὰρ πόλις οὔκ ἐστι μεστὴ τῶν τὴν ἀειπάρθενον ὑμνούντων ἀρετήν ;
οἳ τὰ ὦτα τῶν παρατυγχανόντων ἀποκναίουσι διεξιόντες τὰ τοιαῦτα ·
ἡ φρόνησις ἀναγκαῖον , ἡ ἀφροσύνη βλαβερόν 0 1 2 ·
αἱρετὸν ἡ σωφροσύνη , ἐχθρὸν ἡ ἀκολασία 0 1 ·
ὑπομονῆς ἄξιον ἡ ἀνδρεία , φυγῆς ἡ δειλία 0 1 ·
συμφέρον ἡ δικαιοσύνη , ἀσύμφορον ἡ ἀδικία 0 ·
τὸ ὅσιον καλόν , τὸ ἀνόσιον αἰσχρόν 0 1 ·
τὸ θεοσεβὲς ἐπαινετόν , τὸ ἀσεβὲς ψεκτόν 0 1 ·
τὸ  οἰκειότατον ἀνθρώπου φύσει τὸ εὖ καὶ βουλεύεσθαι καὶ πράττειν καὶ λέγειν , ἀλλοτριώτατον τὸ κακῶς τούτων ἕκαστον 0 1 .
ταῦτα καὶ τὰ τοιαῦτα ἀεὶ συνείροντες τὰ δικαστήρια καὶ βουλευτήρια καὶ τὰ θέατρα καὶ πάντα σύλλογον καὶ θίασον ἀνθρώπων ἀπατῶσιν , ὥσπερ οἱ προσωπεῖα καλὰ αἰσχίσταις ὄψεσι περιτιθέντες προνοίᾳ τοῦ μὴ ὑπὸ τῶν ὁρώντων ἐλέγχεσθαι 0 .
ἀλλ  οὐδὲν ὄφελος 0 ·
ἀφίξονται γάρ τινες εὖ μάλα ἐρρωμένοι καὶ τῷ περὶ ἀρετὴν ζήλῳ κατεσχημένοι καὶ τὰ περικαλύμματα καὶ περίαπτα ταῦτα , ὅσα λόγῳ κακοτεχνοῦντες συνύφηναν , ἀπαμφιάσαντες καὶ γυμνὴν αὐτὴν ἐφ αὑτῆς τὴν ψυχὴν αὐγάσαντες εἴσονται καὶ τὰ ἐν μυχοῖς ἀποκείμενα τῆς φύσεως ἀπόρρητα  εἶτ ἔξω προαγαγόντες τὰ αἴσχη καὶ τὰ ὀνείδη πάντα αὐτῆς ἐν ἡλίῳ καθαρῷ πᾶσιν ἐπιδείξονται , οἵα τις οὖσα , ὡς αἰσχρὰ καὶ καταγέλαστος οἵαν ἐκ τῶν περιάπτων , ὡς νόθην ἐπεμόρφαζεν εὐμορφίαν 0 .
οἱ δὲ πρὸς ἄμυναν εὐτρεπεῖς τῶν οὕτως βεβήλων καὶ ἀκαθάρτων τρόπων δύο μέν εἰσιν ἀριθμῷ , Συμεὼν καὶ Λευί , γνώμῃ δὲ εἷς 0 .
διὸ καὶ ἐν ταῖς εὐλογίαις ὁ μὲν πατὴρ αὐτοὺς ἐν τάξει ἑνὸς κατηρίθμει  Gen .
49 , 5  , διὰ τὸ σύμφωνον τῆς ὁμονοίας καὶ τῆς πρὸς ἓν καὶ τὸ αὐτὸ μέρος ὁρμῆς 0 .
ὁ δὲ Μωυσῆς οὐ δὲ δυάδος ἔτι μέμνηται , ἀλλ ὅλον τὸν Συμεὼν εἰς τὸν Λευὶ ἐνεχάραξε  Deut .
33 , 8  δύο οὐσίας κερασάμενος , ἀφ ὧν ἕνα εἰργάσατο οἷον ἰδέᾳ μιᾷ τυπωθέντα , τὸ ἀκούειν τῷ πράττειν ἑνώσας 0 .
ἐπειδὴ τοίνυν ἔγνω τὴν ἐπαγγελίαν λαλοῦσαν τὰ αἰδοῦς καὶ εὐλαβείας μεστὰ κατὰ τὴν αὑτοῦ διάνοιαν ὁ σπουδαῖος , ἔπαθεν ἀμφότερα , καὶ τὴν πρὸς τὸν θεὸν πίστιν καὶ τὴν πρὸς τὸ γενητὸν ἀπιστίαν .
εἰκότως οὖν φησι δεόμενος ·
„ Ἰσμαὴλ οὗτος ζήτω ἐνώπιόν σου “  Gen .
17 , 18  , οὐκ ἀπὸ σκοποῦ τῶν ἐμφερομένων ἕκαστον τῶν ὀνομάτων τιθείς , τὸ „ οὗτος “ , τὸ „ ζήτω “ , τὸ „ ἐνώπιόν σου “ 0 ·
ταῖς γὰρ ἐν τοῖς πράγμασιν ὁμωνυμίαις ἠπατήθησαν οὐκ ὀλίγοι .
τί δ ἐστὶν ὃ λέγω , σκεπτέον ·
ἑρμηνευθεὶς Ἰσμαήλ ἐστιν ἀκοὴ θεοῦ , τῶν δὲ θείων δογμάτων οἱ μὲν ἀκούουσιν ἐπ ὠφελείᾳ , οἱ δ ἐπὶ βλάβῃ αὑτῶν τε καὶ ἑτέρων 0 .
ἢ τὸν οἰωνοσκόπον Βαλαὰμ οὐχ ὁρᾷς ;
οὗτος εἰσάγεται „ ἀκούων λόγια θεοῦ ἐπιστάμενός τε ἐπιστήμην παρὰ ὑψίστου “  Num .
ἀλλὰ τί ἐκ τῆς τοιαύτης ἀκροάσεως , τί δ ἐκ τῆς τοιαύτης ἐπιστήμης ὤνατο , γνώμῃ μὲν ἐπιχειρήσας τὸ ψυχῆς ἄριστον ὄμμα λυμήνασθαι , ὃ δὴ μόνον τὸν θεὸν ὁρᾶν πεπαίδευται , μὴ δυνηθεὶς δὲ διὰ τὸ σωτῆρος κράτος ἀήττητον 0 ;
τοιγαροῦν ὁ μὲν κατακεντούμενος ὑπὸ φρενοβλαβείας τῆς ἑαυτοῦ καὶ τραύματα πολλὰ δεξάμενος ἐν μέσοις τραυματίαις ἀπώλετο  Num .
31 , 8  , διότι σοφιστείᾳ μαντικῇ τὴν θεοφόρητον προφητείαν παρεχάραξε 0 .
δεόντως οὖν εὔχεται ὁ ἀστεῖος , ἵν οὗτος μόνος Ἰσμαὴλ ὑγιαίνῃ , διὰ τοὺς μὴ γνησίως ἀκούοντας τῶν ἱερῶν ὑφηγήσεων ·
οἷς ἀπεῖπε Μωυσῆς ἄντικρυς εἰς ἐκκλησίαν φοιτᾶν τοῦ πανηγεμόνος .
τεθλασμένοι γὰρ τὰ γεννητικὰ τῆς διανοίας ἢ καὶ τελείως ἀποκοπέντες οἱ τὸν ἴδιον νοῦν καὶ τὴν αἴσθησιν ἀποσεμνύνοντες ὡς μόνα τῶν κατ ἀνθρώπους αἴτια πραγμάτων ἢ οἱ πολυθεΐας ἐρασταὶ καὶ τὸν πολύθεον ἐκτετιμηκότες θίασον , οἱ ἐκ πόρνης γεγονότες , τὸν ἕνα ἄνδρα καὶ πατέρα φιλαρέτου ψυχῆς θεὸν οὐκ εἰδότες , ἆρ οὐκ εἰκότως ἐλαύνονταί τε καὶ φυγαδεύονται  Deut 0 1 .
παραπλήσιόν μοι δοκοῦσι ποιεῖν καὶ οἱ κατηγοροῦντες τοῦ υἱοῦ γονεῖς ἐπ οἰνοφλυγίᾳ ·
„ ὁ υἱὸς ἡμῶν οὗτος ἀπειθεῖ “  Deut .
21 , 20  , διὰ τῆς προσθήκης τῆς „ οὗτος “ μηνύοντες , ὅτι εἰσὶν ἕτεροι παῖδες καρτερικοὶ καὶ σώφρονες , τοῖς ἐπιτάγμασι τοῦ ὀρθοῦ λόγου καὶ παιδείας πειθαρχοῦντες ·
οὗτοι γὰρ ψυχῆς ἀψευδέστατοι γονεῖς , ὑφ ὧν κατηγορηθῆναι μὲν αἴσχιστον , ἐπαινεθῆναι δ εὐκλεέστατον 0 1 .
τὸ δὲ „ οὗτός ἐστιν Ἀαρὼν καὶ Μωυσῆς , οἷς εἶπεν ὁ θεὸς ἐξαγαγεῖν τοὺς υἱοὺς Ἰσραὴλ ἐξ Αἰγύπτου “  Exod .
6 , 26  καὶ τὸ „ οὗτοί εἰσιν οἱ διαλεγόμενοι Φαραὼ βασιλεῖ “  ibid .
27  , ταῦτα μὴ νομίζωμεν εἰρῆσθαι παρέργως ἢ τὰς δείξεις μὴ πλέον τι τῶν ὀνομάτων παρεμφαίνειν 0 .
ἐπειδὴ γὰρ Μωυσῆς μέν ἐστι νοῦς ὁ καθαρώτατος , Ἀαρὼν δὲ λόγος αὐτοῦ , πεπαίδευται δὲ καὶ ὁ νοῦς θεοπρεπῶς ἐφάπτεσθαι καὶ ὁ λόγος ὁσίως ἑρμηνεύειν τὰ ὅσια , μιμηλάζοντες δὴ οἱ σοφισταὶ καὶ παρακόπτοντες τὸ δόκιμον νόμισμα τοῦτό φασι καὶ νοεῖν ὀρθῶς περὶ τοῦ ἀρίστου καὶ λέγειν ἐπαινετῶς  Exod 0 .
ὅπως οὖν μὴ ἀπατώμεθα παραθέσει τῶν κεκιβδηλευμένων πρὸς τὰ δόκιμα δι ὁμοιότητος τοῦ χαρακτῆρος , βάσανον ἔδωκεν , ᾗ διακριθήσεται .
τὸ ἐξαγαγεῖν ἐκ τῆς σωματικῆς χώρας τὸν ὁρατικὸν καὶ φιλοθεάμονα νοῦν καὶ φιλόσοφον 0 .
ὁ μὲν γὰρ τοῦτο δυνηθεὶς Μωυσῆς ἐστιν οὗτος , ὁ δὲ ἀδυνατήσας , ὁ λεγόμενος μόνον , μυρίας δὲ σεμνότητας ὀνομάτων ἐπαμπισχόμενος , γελᾶται .
ζῆν δὲ εὔχεται τῷ Ἰσμαήλ , οὐ τῆς μετὰ σώματος ζωῆς ἐπιστρεφόμενος , ἀλλ ἵνα τὸ θεῖον ἄκουσμα ἐπὶ ψυχῇ διαιωνίζον ἐγείρῃ τε αὐτὸν καὶ ζωπυρῇ .
καὶ ὁ μὲν ἀκρόασιν λόγων καὶ μάθησιν δογμάτων ἱερῶν εὔχεται ζῆν , ὡς ἐλέχθη , ὁ δ ἀσκητὴς Ἰακὼβ εὐφυΐαν 0 ·
„ ζήτω Ῥουβὴν καὶ μὴ ἀποθανέτω “  Deut .
ἆρά γε ἀθανασίαν καὶ ἀφθαρσίαν εὐχόμενος , ἀνθρώπῳ πρᾶγμα ἀδύνατον 0 ;
τί οὖν ἔσθ ὃ βούλεται παραστῆσαι , λεκτέον .
πάντα τὰ ἀκούσματα καὶ μαθήματα ἐποικοδομεῖται καθάπερ θεμελίῳ προκαταβεβλημένῳ φύσει παιδείας δεκτικῇ , φύσεως δὲ μὴ προϋπαρχούσης ἀνωφελῆ πάντα 0 1 .
δρυὸς γὰρ ἢ λίθου κωφῆς οὐδὲν ἂν δόξαιεν οἱ ἀφυεῖς διαφέρειν ·
ἔγκολλον γὰρ ἂν οὐδὲν αὐτοῖς ἁρμόζοιτο , πάντα δ ὡς ἀπὸ στερροῦ τινος ἀποπάλλεται καὶ ἀποπηδᾷ .
τὰς δὲ τῶν εὐφυῶν ψυχὰς ἔστιν ἰδεῖν κηροῦ τρόπον λελειασμένου μή τε ἄγαν στερεοῦ μή τε ἄγαν ἁπαλοῦ κεκερασμένας μετρίως , παραδεχομένας τὰ ἀκούσματα καὶ θεάματα ῥᾳδίως πάντα καὶ ἐναποματτομένας ἄκρως αὐτὰς τὰ εἴδη , μνήμης ἐναργεῖς τινας εἰκόνας .
ἦν γοῦν ἀναγκαῖον εὔξασθαι τῷ λογικῷ γένει τὸ εὐφυὲς ἄνοσον καὶ ἀθάνατον παρεῖναι .
τοῦ μὲν γὰρ κατ ἀρετὴν βίου , ὅς ἐστιν ἀψευδεστάτη ζωή , μετέχουσιν ὀλίγοι , οὐχὶ τῶν ἀγελαίων φημί  τούτων γὰρ οὐδεὶς τῆς ἀληθοῦς ζωῆς κεκοινώνηκεν  , ἀλλ εἴ τισιν ἐξεγένετο τὰς τῶν ἀνθρώπων φυγεῖν σπουδὰς καὶ θεῷ μόνῳ ζῆσαι .